ઝારખંડમાં સાત વાગે મતદાન શરૂ થશે, જે સાંજે ત્રણ વાગ્યા સુધી ચાલશે. જ્યારે કાશ્મીરમાં મતદાન પ્રક્રિયા સવારે આઠ વાગ્યાથી સાંજે ચાર સુધી ચાલશે. તમને જણાવી દઇએ કે ઝારખંડમાં ભારતીય જનતા પાર્ટી (ભાજપ), ઝારખંડ મુક્તિ મોરચા (ઝામુમો) તથા બહુજન સમાજ પાર્ટી (બસપા) 12-12 સીટો પર ચૂંટણી લડી રહ્યાં છે, જ્યારે કોંગ્રેસ સાત તથા તેનું ગઠબંધન ભાગીદાર રાષ્ટ્રીય જનતા દળ (રાજદ) છ સીટો પર ચૂંટણી લડી રહ્યાં છે.